PATVIRTINTA

Šilalės rajono savivaldybės administracijos

direktoriaus 2013 m. lapkričio 14 d. įsakymu

Nr. DĮV-1531

(Šilalės rajono savivaldybės administracijos

direktoriaus 2019 m. spalio 10 d. įsakymo Nr.

DĮV-818 redakcija)

**ŠILALĖS RAJONO SAVIVALDYBĖS MEDŽIOJAMŲJŲ GYVŪNŲ PADARYTOS ŽALOS ŽEMĖS ŪKIO PASĖLIAMS, ŪKINIAMS GYVŪNAMS IR MIŠKUI NUOSTOLIŲ SKAIČIAVIMO KOMISIJOS VEIKLOS NUOSTATAI**

**I SKYRIUS**

**BENDROSIOS NUOSTATOS**

1. Šilalės rajono savivaldybės medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui nuostolių skaičiavimo komisijos (toliau – Komisija) veiklos nuostatai nustato Komisijos funkcijas, teises, pareigas ir organizavimo tvarką.
2. Komisija savo darbe vadovaujasi Lietuvos Respublikos medžioklės įstatymu, Lietuvos Respublikos aplinkos ministro ir Lietuvos Respublikos žemės ūkio ministro 2002 m. rugsėjo 23 d. įsakymu Nr. 486/359 „Dėl Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui apskaičiavimo metodikos patvirtinimo“, šiais nuostatais bei kitais teisės aktais.
3. Komisiją sudaro Šilalės rajono savivaldybės administracijos (toliau – Administracija) direktorius. Komisijos darbas grindžiamas kolegialiu klausimų svarstymu, teisėtumo principu, asmenine Komisijos narių atsakomybe už jos kompetencijai priskiriamų klausimų sprendimą.

**II SKYRIUS**

**KOMISIJOS FUNKCIJOS**

1. Komisija apskaičiuoja laisvėje gyvenančių medžiojamųjų gyvūnų padarytą žalą žemės ūkio pasėliams, ūkiniams gyvūnams ir miškui vadovaudamasi Medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui apskaičiavimo metodika (toliau – Metodika).

**III SKYRIUS**

**KOMISIJOS DARBO ORGANIZAVIMAS**

1. Kiekvienu konkrečiu atveju Komisijos pirmininkas, gavęs seniūno raštišką pranešimą apie medžiojamų gyvūnų padarytą žalą, sukviečia Komisiją ir organizuoja jos darbą. Komisijos pirmininko nesant arba jam negalint eiti pareigų, Komisijos pirmininko funkcijas atlieka pirmininko pavaduotojas.
2. Komisijos narių išvykimą į žemės ūkio pasėliams, ūkiniams gyvūnams ir miškui padarytos žalos apžiūros ir nuostolių įvertinimo vietą organizuoja Komisijos pirmininkas, jo nesant, pirmininko pavaduotojas.
3. Komisija, nuvykusi į žemės ūkio pasėliams, ūkiniams gyvūnams ir miškui padarytos žalos apžiūros vietą, atlieka reikalingus veiksmus dėl medžiojamųjų gyvūnų padarytos žalos įvertinimo akto surašymo.
4. Žemės ūkio pasėlių, ūkinių gyvūnų ar miškui padarytos žalos įvertinimo aktą surašo Komisijos pirmininko pavaduotojas ar kitas Komisijos pirmininko įpareigotas Komisijos narys.
5. Komisijos įvertinimo aktas ir patikros darbas laikomas teisėtu, jeigu atliekant atitinkamus veiksmus dalyvauja ne mažiau kaip 1/2 visų Komisijos narių.
6. Komisijos atliktas darbas, apskaičiuojant žemės ūkio pasėliams, ūkiniams gyvūnams ir miškui padarytą žalą, laikomas baigtu, kai surašytame padarytos žalos įvertinimo akte pasirašo visi dalyvavę Komisijos nariai.
7. Komisija, kai medžiojamųjų gyvūnų padaryta žala pasėliams ar miškui, žalos apskaičiavimo akto su apskaičiuotu žalos dydžiu kopiją pateikia medžioklės plotų naudotojui, žalą patyrusiai šaliai ir seniūnijos, kurios teritorijoje buvo padaryta žala, seniūnui.
8. Komisija, kai žala padaryta ūkiniams gyvūnams, žalos apskaičiavimo aktą su apskaičiuotu žalos dydžiu ir kitus reikiamus dokumentus pateikia Lietuvos Respublikos aplinkos ministerijai.

**IV SKYRIUS**

**PADARYTOS ŽALOS ĮVERTINIMAS IR NUOSTOLIŲ APSKAIČIAVIMAS**

1. Žemės, miško ir vandens telkinių sklypų, kuriuose medžioklė neuždrausta, savininkai, valdytojai ir naudotojai ne vėliau kaip per 3 darbo dienasnuo žalos pastebėjimo rašytiniu prašymu dėl žalos įvertinimo ir atlyginimo kreipiasi į atitinkamą seniūniją.
2. Ūkinių gyvūnų savininkai, pastebėję, kad gyvuliams yra padaryta plėšriųjų medžiojamųjų gyvūnų (vilkų) žala, ne vėliau kaip kitą darbo dieną rašytiniu prašymu dėl žalos įvertinimo ir atlyginimo kreipiasi į seniūniją ar Administracijos direktorių.
3. Seniūnijos seniūnas, gavęs rašytinį prašymą dėl žemės ūkio pasėliams ar miškui padarytos žalos, tą pačią dieną turi pranešti medžioklės plotų naudotojo atsakingam asmeniui ir Komisijai ne vėliau kaip per 7 dienas organizuoti žalos įvertinimą, išskyrus atvejus, kai dėl žalos pobūdžio jos dydį įmanoma nustatyti tik praėjus daugiau negu 7 dienoms (šiuo atveju pasirenkamas laikotarpis, kada žala yra geriausiai matoma ir įmanoma įvertinti).
4. Ūkiniams gyvūnams padaryta žala įvertinama per septynias dienas nuo prašymo gavimo datos.
5. Žemės ūkio pasėliams, ūkiniams gyvūnams, padaryta žala įvertinama surašant nustatytos formos aktą (priedas).
6. Miško sklypams padaryta žala įvertinama nustatant Metodikoje nurodytus parametrus ir surašant Medžiojamųjų gyvūnų padarytos žalos apžiūros aktą, kurį pasirašo vertinime dalyvavusieji, miško sklypo savininkas arba teisėtas valdytojas (naudotojas, medžioklės plotų naudotojo atsakingas asmuo) ir kiti dalyvavę Komisijos nariai.
7. Visus surašytus aktus Komisijos pirmininkas registruoja kompiuterinėje laikmenoje, nurodydamas akto numerį ir datą, pareiškėją, seniūniją, kurioje padaryta žala, žemės sklypo savininką, sklypo plotą ir adresą, pažeistos žemės ūkio kultūros pavadinimą, ūkinio gyvūno pavadinimą, medžiotojų būrelio pavadinimą ir padarytos žalos atlyginimą eurais.
8. Medžiojamųjų gyvūnų padaryti nuostoliai apskaičiuojami vadovaujantis Metodika ir Metodikoje patvirtintomis pasėlių pakenkimo, ūkinių gyvūno žalos ir miškui padarytos žalos įvertinimo formulėmis ir/ar dydžiais.
9. Medžiojamųjų gyvūnų padarytą žalą Komisija apskaičiuoja per septynias kalendorines dienas nuo atitinkamo žemės, miško ar vandens telkinio savininko, valdytojo ar naudotojo prašymo gavimo seniūnijoje, išskyrus atvejį, kai dėl žalos pobūdžio jos dydį įmanoma nustatyti tik praėjus daugiau negu septynioms kalendorinėms dienoms (šiuo atveju laikotarpį, kada žala yra geriausiai matoma ir ją įmanoma įverti, pasirenka Komisija).
10. Žala neatlyginama:
    1. jei ji padaryta žemės sklypuose, kuriuose jų savininkas Lietuvos Respublikos medžioklės įstatymo nustatyta tvarka uždraudė medžioti;
    2. jeigu žemės ūkio pasėlių savininkas nevykdo pasėlių apsaugojimo nuo medžiojamųjų gyvūnų daromos žalos priemonių, numatytų Metodikoje;
    3. jeigu pasėliai sunyko dėl gamtinių veiksnių arba vėliau buvo sunaikinti medžiojamųjų gyvūnų dėl to, kad derlius buvo paliktas nenuimtas.
11. Apie apskaičiuotą piniginį žalos dydį Komisija ne vėliau kaip per tris darbo dienas raštu praneša atitinkamam medžioklės plotų naudotojui. Pranešimo kopijos įteikiamos seniūnijų seniūnams.
12. Medžiotojų klubai ir būreliai už laisvėje gyvenančių medžiojamųjų gyvūnų padarytą žalą Komisijos pranešimuose nurodytiems žemės, miško ir vandens telkinių sklypų savininkams, valdytojams ar naudotojams pinigus turi sumokėti ne vėliau kaip per vieną mėnesį nuo žalos dydžio apskaičiavimo dienos.

**V SKYRIUS**

**BAIGIAMOSIOS NUOSTATOS**

1. Pasikeitus šiuose nuostatuose nurodytiems teisės aktams, tiesiogiai teikiamos naujos tų teisės aktų nuostatos.
2. Komisijos priimti sprendimai gali būti skundžiami Lietuvos Respublikos administracinių bylų teisenos įstatymo nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_

Šilalės rajono savivaldybės medžiojamųjų

gyvūnų padarytos žalos žemės ūkio

pasėliams, ūkiniams gyvūnams ir miškui

nuostolių skaičiavimo komisijos veiklos

nuostatų priedas

**ŠILALĖS RAJONO SAVIVALDYBĖS MEDŽIOJAMŲJŲ GYVŪNŲ PADARYTOS ŽALOS ŽEMĖS ŪKIO PASĖLIAMS, ŪKINIAMS GYVŪNAMS IR MIŠKUI NUOSTOLIŲ APSKAIČIAVIMO KOMISIJA**

**MEDŽIOJAMŲJŲ GYVŪNŲ PADARYTOS ŽALOS APŽIŪROS AKTAS NR.**

\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(žalos padarymo vieta / koordinatės WGS formatu pagal Globalaus pozicionavimo (GPS) sistemą)

Mes, Šilalės rajono savivaldybės medžiojamųjų gyvūnų padarytos žalos žemės ūkio pasėliams, ūkiniams gyvūnams ir miškui nuostolių apskaičiavimo komisija:

1.

(vardas, pavardė)

2.

(vardas, pavardė)

3.

(vardas, pavardė)

4.

(vardas, pavardė)

5. ,

(vardas, pavardė)

6.

(vardas, pavardė)

7. ,

(vardas, pavardė)

dalyvaujant pareiškėjui (-ams)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vardas, pavardė)

medžioklės plotų naudotojo atstovui (-ams) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(medžioklės plotų naudotojo pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(vardas, pavardė)

apžiūrėjome vietoje medžiojamųjų gyvūnų padarytą žalą (žemės ūkio pasėliams, miškui, ūkiniams gyvūnams, hidrotechnikos įrenginiams):

(kas netinka, išbraukti)

1. , bendras plotas \_\_\_\_\_\_\_\_ha, pažeidimas nustatytas \_\_\_\_\_\_ha plote,

(pavadinimas)

sunaikinta \_\_\_\_\_\_\_ procentų arba \_\_\_\_\_\_\_\_\_\_\_\_ha.

2. , bendras plotas \_\_\_\_\_\_\_\_ha, pažeidimas nustatytas \_\_\_\_\_\_ha plote,

(pavadinimas)

sunaikinta \_\_\_\_\_\_ procentų arba \_\_\_\_\_\_\_\_\_ha.

Bendras žemės ūkio pasėlio, miško, ūkinių gyvūnų būklės įvertinimas vietoje

(kas netinka, išbraukti)

|  |
| --- |
|  |
|  |
|  |
|  |

Šilalės rajono savivaldybės komisija medžiojamųjų gyvūnų padarytai žalai įvertinti:

1.

(vardas, pavardė) (parašas)

2.

(vardas, pavardė) (parašas)

3.

(vardas, pavardė) (parašas)

4.

(vardas, pavardė) (parašas)

5.

(vardas, pavardė) (parašas

6.

(vardas, pavardė) (parašas)

7.

(vardas, pavardė) (parašas)

Kiti dalyvavę asmenys:

Sutinku / nesutinku su vietoje įvertinta medžiojamųjų gyvūnų padaryta žala

(kas netinka, išbraukti)

(žemės ūkio pasėliams, miškui, ūkiniams gyvūnams, hidrotechnikos įrenginiams)

(kas netinka, išbraukti)

.

(vardas, pavardė) (parašas)

Medžioklės plotų naudotojo atstovas sutinka / nesutinka, kad žalą

(kas netinka, išbraukti)

(žemės ūkio pasėliams, miškui, ūkiniams gyvūnams, hidrotechnikos įrenginiams)

(kas netinka, išbraukti)

padarė šie medžiojamieji gyvūnai − \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

(vardas, pavardė) (parašas)